text: Defekt peberspray udløste gasalarm på sygehus
  13 juni 2018 kl. 04.05
  32-årig patient, der medbragte ødelagt peberspray, er sigtet for overtrædelse af våbenloven. 
  
  Politi og brandvæsen rykkede tirsdag aften klokken 22.43 ud til Aabenraa Sygehus efter meldinger om et muligt gasudslip på hospitalet. Det viste sig dog at være knap så alvorligt som først antaget.
  Klik og se mere på localeyes.dk
  - Personalet fik en stikkende fornemmelse i halsen indenfor på en af stuerne og alarmerede os. Det viste sig dog at være en patient på sygehuset, som havde medbragt en defekt peberspray, siger vagtchef Mads Dammark, Syd- og Sønderjyllands Politi, til TV SYD.
  Mads Dammark, vagtchef, Syd- og Sønderjyllands Politi: "Personalet fik en stikkende fornemmelse i halsen indenfor på en af stuerne og alarmerede os. "
  Hverken patienter eller personale kom i kontakt med væsken.
  - Da peberspray er ulovligt i Danmark, sigter vi patienten for overtrædelse af våbenloven, fortæller vagtchefen. 
  Patienten er en 32-årig mand, der nu kan se frem til en bøde.
  Episoden medførte, at en del af hospitalet måtte afspærres og evakueres.
  Beredskabsstyrelsen Sydjylland og Beredskabsstyrelsen Midtjylland assisterede med 19 mand, HazMat-vogn, CBRN-vogn, autosprøjte og kommunikationsvogn. https://t.co/Ts0syv7RMn
  
  